Aalborg Stiftstidende, 1845-09-15
Paa det kongelige danske Landhuusholdningsselskabs Vegne møde de Stænderdeputerede, Etatsraad Neergaard og Godseier Tutein, og iblandt andre Landbo Notabiliteter forventes de Stænderdeputerede, Kammerraad Drewsen og Godseier Nyholm, og Propr. Hoffmann Bang fra Fyen. Ledelsen af alle Forberedelser til det interessante Møde forestaaes, i Forening med nogle flere Medvirkende, af den kyndige og for Landbofaget nidkjære Kammerraad Krarup, hvem vel ogsaa den nærmeste og virksomste Impuls til denne Foranstaltning bør tilskrives. For det forestaaende talrige Besøg vil det blive vanskeligt nok at tilveiebringe Locale; det er derfor ogsaa at vente, at Byens Jndvaanere, Communalbestyrelse og andre Forenings-Bestyrelser ville imødekomme med al Beredvillighed og, erkjendende det Priisværdige for en By i at være Samlingstedet for et saa betydningsfuldt Møde, forene sig i en fælleds Bestræbelse for at gjøre deres Gjæsters Ophold i enhver Henseende saa behageligt som mu Aalborg, den 15de September. Hr. Kellermanns Concert i Fredags henrev det ret talrigt forsamlede Publicum til idelig enthusiastisk Bifald, der gjenlød ved hvert Num mers skjønneste Passager og i den Acclamation, som mødte Kunstneren, da han ved Dækket sidste Fald fremkaldtes. En næste Dag, under Hr. Kellermanns Fraværelse paa Thistedtouren, af flere Kunstvenner udsendt Jndbydelsesplan, til en ny Concert imorgen, hvortil Hr. K. havde yttret sig villig, blev ogsaa modtagen med almindelig Tilfredshed og vi kunne altsaa glæde os til atter imorgen Aften ved Hr. Kellermann at beredes en sjelden Kunstnydelse. Som det af ovenstaaende Correspondentberetning fra Kjøbenhavn erfares, kan Hovedrouten igjennem Sjælland, Fyen og Hertugdømmerne allerede til 1ste October glæde sig til Jndførelsen af en ny fortrinlig Reform i Person-Befordringsvæsenet, idet dette sættes i en saa ønskelig lieret Forbindelse med Brev- og Pakkepostbefordringen, fra hvilken det i Postvæsenets egen Tarv, heller ikke bør at være adskilt. Men, maa vi atter her spørge, hvorfor tør vi stakkels Jyder ikke strax have Lov til at følge med Vi betvivle aldeles ikke, at det er den virksomme Generalpostdirections Hensigt, ogsaa senere at gjøre Jylland deelagtig i samme eller tilsvarende Reform og vi erkjende nu som altid, at Jylland allerede har den nærværende Postadministration for Meget at takke, men vi ansee desuagtet, at Jydernes retfærdige Krav paa Fremskridt i Befordrings- og Postvæsen forblive utilfreds stillede saa længe vi ikke paa Hovedrouten – og paa de mindre Router i Forhold – gjøres deelagtige i Post- og Befordringsreformerne umiddelbar samtidigt med Øerne og Hertugdømmerne. Vi vide vel, at man paa den anden Side Belterne anseer denne Pretention for dristig naar den sammenholdes med de store Forbedringer, Jylland alt er gaaet imøde i de omtalte Retninger og den Nærmelse til Øerne, som allerede er indtraadt; men Erkjendtligheden for det Opsving fra det lave Punct, hvorpaa vort Post- og Befordringsvæsen i Jylland for ikke mange Aar siden endnu stod, svækker slet ikke billigheden af vort Krav paa at komme paa aldeles lige Fod med Øerne. Den ældre Tids stedmoderlige Behandling af Jylland, som den fra den i Kjøbenhavn heelt concentrerede Regjeringsmaskine meest fjernede Provinds, er af vor Regjering alt forlængst opgiven og ved den kjendelige og paaskjønnelsesværdige Bestræbelse for at indlemme hver Provinds i de fælleds Landegoder, kan der derfor heller ikke for nogen Administrationsbranche være Anledning til at lade Jylland med langsommere Skridt følge efter.